ओडिशा की घटना, उछलकर गिरी महिला; दिल्ली में कुत्ते ने 17 साल की लड़की को काटा
Dog Attack Cases - Odisha Women And Children Injured, American Bully Bites 17-year-old Girl In Delhi. ओडिशा के बेरहामपुर में स्कूटी पर पर जा रही महिला को कुत्तों ने दौड़ाया, तो वह सड़क किनारे खड़ी कार से भिड़ गई।
ओडिशा के बेरहामपुर में स्कूटी पर पर जा रही महिला को कुत्तों ने दौड़ाया, तो वह सड़क किनारे खड़ी कार से भिड़ गई। इससे उसके साथ बैठा बच्चा और पीछे की सीट पर बैठी दूसरी महिला उछलकर गाड़ी के सामने गिर पड़ी।
दूसरी घटना दिल्ली में हुई, जहां नेब सराय में एक अमेरिकन बुली डॉग ने 17 साल की लड़की को काट लिया। इसके बाद दिल्ली पुलिस ने कुत्ते के मालिक के खिलाफ FIR दर्ज की है।
पहले जानिए ओडिशा की पूरी घटना
बेरहामपुर में हुई इस घटना का वीडियो CCTV में रिकॉर्ड हो गया था। एक सड़क पर महिला छोटे बच्चे और दूसरी महिला के साथ जा रही थी। कुत्तों का एक झुंड उसके पीछे दौड़ रहा था। कुत्तों के काटने के डर के चलते महिला का ध्यान भटका और वह सड़क किनारे खड़ी कार से भिड़ गई। जिससे तीनों सवार सड़क पर गिर पड़े।
साथ दौड़ रहा एक कुत्ता भी स्कूटी के नीचे दब गया, जबकि बाकी कुत्ते भाग गए। इस घटना में दोनों महिलाओं और बच्चे को चोटें आई हैं।
अब पढ़िए दिल्ली की घटना के बारे में
दिल्ली के नेब सराय में रहने वाली एक 17 साल की लड़की अपनी छत पर टहल रही थी। उसका पड़ोसी मान सिंह भी अपनी छत पर मौजूद था। उसके साथ उसका अमेरिकन बुली पेट डॉग भी था। लड़की को देखते ही कुत्ते ने उस पर हमला कर दिया। बाद में लड़की का परिवार उसे हॉस्पिटल लेकर गया।
इसके खिलाफ लड़की के पिता ने पुलिस में केस दर्ज कराया। जिसके बाद कुत्ते के मालिक के खिलाफ IPC की धारा 289 के तहत मामला दर्ज कर लिया है।
कुत्तों के काटने की घटनाओं से जुड़ी ये खबरें भी पढ़ें...
हैदराबाद में कुत्तों ने 4 साल के बच्चे को नोचा, मौत
हैदराबाद के बाग अंबेरपेट इलाके में दिल दहलाने वाली घटना सामने आई है। यहां आवारा कुत्तों ने सड़क पर जा रहे 4 साल के मासूम बच्चे को नोंच खाया। 6 कुत्तों का झुंड मासूम को तब तक नोचता रहा, जब तक उसकी मौत नहीं हो गई। बाद में कुत्ते उसे घसीटकर पास खड़ी कार के नीचे ले गए। पढ़ें पूरी खबर...
शिवमोगा में लेबर वॉर्ड से नवजात को ले गया कुत्ता
कर्नाटक के शिवमोगा के जिला अस्पताल में कुत्ते के नवजात को मुंह में दबाकर ले जाने से हड़कंप मच गया। कुत्ता काफी देर तक बच्चे को मुंह में दबाए हॉस्पिटल में घूमता रहा। हॉस्पिटल के लेबर वॉर्ड से निकले इस कुत्ते को देखकर लोग घबरा गए। उन्होंने कुत्ते से बच्चे को छुड़ाया और डॉक्टरों के पास ले गए, जहां उसे मृत घोषित कर दिया गया।​​​​​​ पढ़ें पूरी खबर...